**ANTIDOPINGA KONSULTATĪVĀS PADOMES**

**SĒDES PROTOKOLS**

*Sēde notiek attālināti Microsoft Teams platformā*

Rīgā Nr.2-17.2/2021-6 2021.gada 5.oktobrī

**Sēdi vada**:

Priekšsēdētājs, Latvijas Antidopinga biroja direktors M. Dimants

**Ar balsstiesībām piedalās:**

Izglītības un zinātnes ministrijas Sporta departamenta direktors E. Severs

Veselības ministrijas Sabiedrības veselības departamenta,

Veselības veicināšanas un atkarību profilakses nodaļas vecākā eksperte S. Lazdiņa

Tieslietu ministrijas Valststiesību departamenta starptautisko publisko

Tiesību nodaļas jurists E. Gūte

Iekšlietu ministrijas Nozares politikas departamenta vecākā referente A. Zīle – Veisberga

Latvijas Olimpiskās komitejas Izpildkomitejas loceklis P. Apinis

Latvijas Paralimpiskās Komitejas ģenerālsekretāre L. Apine

**Nepiedalās:**

Latvijas Sporta Federāciju Padomes ģenerālsekretārs A. Balodis –Rozītis

Latvijas Olimpiskās Komitejas Atlētu komisijas pārstāvis A. Bēcis

**Protokolē:**

Latvijas Antidopinga biroja vecākā speciāliste I. Brokāne

Sēdi sāk plkst. 15:00

Pirms sēdes sākuma Antidopinga Konsultatīvās Padomes (turpmāk – Padome) priekšsēdētājs M. Dimants sniedz informāciju par paveikto periodā pēc iepriekšējās Padomes sēdes:

* Ir apstiprināti grozījumi Sporta likumā, Latvijas Antidopinga biroja (turpmāk - Birojs) nolikumā, tiek gaidīts, ka tuvākajās dienās tiks apstiprināti pārizdotie Nacionālie Antidopinga noteikumi, kuru virzībā operatīvai izskatīšanai liela pateicība tiek izteikta Veselības ministrijas pārstāvei S. Lazdiņai.
* Pēc ievada informācijas Padomes priekšsēdētājs M. Dimants aicina apstiprināt sēdes darba kārtību un tā tiek apstiprināta vienbalsīgi.

1**.§**

Antidopinga Konsultatīvās  Padomes  precizētā darbības plāna projekta  2021.-2024.gadam (turpmāk - Darbības plāns) apspriešana, precizēšana atbilstoši 2021.gada 16.jūnija Konsultatīvās Padomes (turpmāk – Padome) sanāksmē dotajiem uzstādījumiem

**M.Dimants** informē, ka Birojs, pēc iepriekšējā sēdē Padomes locekļu izteiktajiem priekšlikumiem, ir sagatavojis detalizētu Darbības plānu, norādot arī veicamos darbus līdz 2024.gadam.

Konsultatīvās Padomes locekļi iesaistās diskusijā par sagatavoto papildināto Darbības plānu.

**S.Lazdiņa** iesaka, ka:

**-** attiecībā uz Darbības plāna 1.2.punktu atzīmē, ka Veselības ministrija ierosinātu nenorādīt, dokumenta veidu, kas tiks gatavots 1.2.punktā plānotā uzdevuma ietvaros - piemēram konceptuālais ziņojums, bet vispirms atkārtoti izpētīt citu valstu pieredzi, aktualizēt informāciju, kā arī noorganizēt papildus sanāksmi , pieaicinot dažādu iesaistīto jomu ekspertus puses, piem. Zemkopības ministrijas, Veselības ministrijas Farmācijas departamenta u.c. Norāda, ka ja izstrādātais dokuments ir konceptuālais ziņojums, tad tā saskaņošanai un izstrādei būs nepieciešams ilgāks laika process. . Ja tomēr šāds konceptuālais ziņojums ir nepieciešams, lai pieprasītu papildus valsts budžeta finansējumu kādu funkciju īstenošanai, tad pastāv citi dokumentu veidi, piemēram virzīt grozījumus normatīvajos aktos un anotācijā iekļaut informāciju par finansējumu. Norādot šajā 1.2.punkta uzdevumā konkrētu dokumenta veidu un pārāk konkrētu laika rāmi, jāvērtē, vai tas , neierobežo Padomes darbu un vai specifiskajā laika rāmī var iekļauties. Rosina labāk norādīt darāmo darbu sarakstu pakāpeniski, pa soļiem, atzīmējot tikai laika ietvaru līdz kuram piemēram kādai darbībai būtu jāseko, minimizējot to līdz konkrētam gadam varbūt mēnesim.

- attiecībā uz Darbības plāna 7.punktu par uztura bagātinātājiem, līdzīgi kā pie Darbības plāna 1.2.punkta, aicina vispirms atkārtoti izpētīt citu valstu pieredzi, aktualizēt informāciju, kā arī noorganizēt papildus sanāksmi ar nozares ekspertiem (Zemkopības ministriju, Pārtikas veterināro dienestu u.c. ekspertus)\ izdiskutēt, kas ir nepieciešams problēmas risināšanai, saprastu, vai būs nepieciešamas izmaiņas likumdošanā;

- attiecībā uz darbības plāna 8.punktu, nepieciešams precizēt īstenošanas datumus. Vērš uzmanību, ka 2022.gadā papildus finansējums no ES fondiem visdrīzāk nebūs pieejams, bet kampaņas realizācijas ideja tiek saglabāta. Kampaņu varētu optimistiki sākt plānot 2022.gada otrā pusē, vai 2023.gada sākumā, bet viss atkarīgs no pieejamā finansējuma apjoma. Veselības ministrijas atbildīgā struktūrvienība ES fondu ieviešanā ir apstiprinājusi, ka kampaņas realizācija 2022.gada/2023.gada plānā tiks iekļauta, bet ņemot vērā pašreiz valstī esošās prioritātes, kad lielākā daļa līdzekļu tiek novirzīta informēšanas pasākumiem saistībā ar COVID-19 pandēmijas mazināšanu un iedzīvotāju informēšanu par vakcinācijas nozīmi un nepieciešamību, tādējādi šobrīd plānotās kampaņas realizācija tiek atlikta uz vēlāku laiku.

**M. Dimants** informē, ka dokumenta nosaukums kā konceptuālais ziņojums ir tikai interpretācija tālākai dokumenta virzībai.

**S.Lazdiņa** informē, ka ir stājies spēkā jaunais Ministru kabineta kārtības rullis, kur vairs nav iekļauta tāds dokumenta veids kā konceptuālais ziņojums, bet ir iekļauts tikai informatīvais ziņojums. Tāpēc iesaka, kaefektīvāks risinājums ir ekspertu starpā vienoties par labāko risinājuma variantu tai skaitā dokumenta veidu , nevis minēt Darbības plānā uzreiz konkrētu dokumentu veidu, nezinot citu iesaistīto ekspertu viedokli. .

**P.Apinis** iesaka jautājumus risināt iespējami šaurākā lokā un līdz kamēr nav izstrādāts skaidri saprotams dokuments, to būs apgrūtinoši nodot tālākai virzībai.

**L.Apine** vērš uzmanību, ka termiņu noteikšana ir nepieciešama, ja dokumentiem nav noteikti termiņi, tie tiek uztverti tikai kā informatīvi materiāli un tālāk izskatīšanai netiek virzīti.

**S.Lazdiņa** iesaka, ka, ja nepieciešams veikt grozījumus normatīvajos aktos, uzreiz jānodefinē, kādi grozījumi ir nepieciešami, un attiecīgi kādas izmaiņas ir veicamas.

**M.Dimants** informē, ka Darbības plāna ietvaros sagatavotais dokuments tiks nodots saskaņošanai Veselības ministrijā, tajā uzreiz ir iespējams norādīt priekšlikumus, saglabājot termiņus, bet nenorādot jau pārāk konkrētus datumus. Tāpat šajā sagatavotajā Darbības plānā ir arī politiskās plānošanas jautājumi, kas var dublēties arī ar Biroja darba plāniem.

**E. Severs** papildina, ka saskaņā ar jauno Ministru kabineta kārtības rulli neparādās konceptuālā ziņojuma formulējums, bet tad, kad sistēma tiek reformēta, tad dokumentu var virzīt uzreiz kā likumprojektu, bet pirms tam nopietni izdiskutējot un virzot arī izskatīšanai Latvijas Nacionālajā sporta padomē.

**E.Gūte** pievienojas E.Severa viedoklim, jo nav būtisks dokumenta nosaukums, nepieciešamības gadījumā ir iespējams izveidot darba grupu, kurā izskatīt attiecīgo jautājumu, lai pēc tam to nodotu tālākai virzībai.

**L. Apine** iesaka iesaistīt LR Saeimas Sporta apakškomisiju interesējošas informācijas apkopošanai un sadarboties ar LR Saeimas deputātiem.

**S.Lazdiņa**, papildinot iepriekš teikto, uzsver informāciju par kārtību un termiņiem kādos, kādi dokumenti jāiesniedz. Izsaka atkārtotu priekšlikumu, pieaicināt ekspertus un jautājumu izdiskutēt pirms konkrēta dokumenta sagatavošanas un virzīšanas tālākām darbībām uz Veselības ministriju vai Izglītības un zinātnes ministriju.

**E.Severs** uzskata, ka realizējot Darbības plānu, uzmanība jāpievērš arī Biroja pamatuzdevumiem, izpildes termiņi jānorāda tādi, kas netraucē Biroja pamatfunkciju izpildei, ņemot vērā arī Birojā nodarbināto kapacitāti.

**S.Lazdiņa** attiecībā uz Darbības plāna 5.punktu atgādina, ka Sporta politikas pamatnostādnēs 2021. -2027.gadam projektā ir iekļauta norma par administratīvo atbildībusporta jomā. Antidopinga jomā atbildība būtu vērtējama saistībā ar Pasaules Antidopinga kodeksu (iespējams pārskatīt arī naudas balvu atmaksājamību). Administratīvais sods varētu būt kā papildus sankcija saistībā ar federācijām. Iespējams jāpadomā par grozījumiem Sporta likumā attiecībā uz administratīvajiem sodiem un atbildību sporta jomā.

**M. Dimants** uzsver, ka iepriekš ir sūtīta informācija IZM E.Severam un TM E. Gūtem (precizēts no M. Dimanta protokola projekta sagatavošanas laikā 08.11.2021) attiecībā uz administratīvo atbildību. Būtu jāizstrādā kārtība, kā nodrošināt t finansējuma atmaksu attiecībā uz augsta līmeņa sportu. Birojam vajadzētu būt tiesībām pie resertifikācijas kārtības prasīt to neatjaunot, ja ir bijuši antidopinga noteikumu pārkāpumi, uz ko **E.Severs** vēlas precizēt, vai no esošajiem noteikumiem šis jautājums jau neizriet.

**P. Apinis** attiecībā uz Darbības plāna 6.punktu informē, ka ņemot vērā lielo Latvijas Olimpiskās Komitejas noslodzi, gatavojoties 2022.gada Pekinas Ziemas Olimpiskajām spēlēm, piedāvājums Memoranda gatavošanu un parakstīšanu atlikt uz periodu pēc Ziemas Olimpiskajām spēlēm. Tāpat iesaka šajā periodā papētīt citu valstu pieredzi šāda memoranda iespējamībai.

**M. Dimants** informē, ka Birojam ir vadlīnijas godīga sporta veicināšanai, tāpat papētos citu valstu praksi, Birojs varēs izteikt priekšlikumus pēc Olimpiskajām spēlēm.

**M. Dimants** attiecībā uz Darbības plāna 3.punktu informē, ka ir dokuments “Vērtības katrai Klasei” un šī varētu būt daļa no idejas, kā šīs vērtības iedzīvināt skolās.

**E. Severs** apņemas līdz 2021. gada novembra vidum noorganizēt Biroja pārstāvju un Skola 2030 pārstāvju tikšanos, lai varētu realizēt iepriekš minētā dokumenta iekļaušanu Skola 2030.programmā. Attiecībā uz satura iekļaušanu augstākajās mācību iestādēs, tam ir zināma problemātika, ir jānoformulē kādām specialitātēm ir prioritāte.

**M. Dimants** uzsver arī nepieciešamību lielākai un aktīvākai federāciju iesaistei antidopinga jomas jautājumu realizācijā.

M**. Dimants** attiecībā uz Darbības plāna 9.punktu informē, ka pie konstitucionālajiem jautājumiem jau tiek strādāts, procesi ir jau izstrādāti un iesaka turpināt juridiskās darba grupas jautājumus, lai šos procesus pabeigtu.

**E.Gūte**, papildot M. Dimanta sniegto informāciju, informē ka procesi attiecībā uz Disciplināro un Pārsūdzības komisiju ir procesā un tiks finalizēti.

**L. Apine** attiecībā uz darbības plāna 10.punktu informē, ka ir nepieciešama kopēja vīzija attiecībā par iekļaujošo vidi sportā un uzsver, ka antidopinga joma ir būtisks ķēdes posms, kas savieno sportu un parasportu, tomēr ir jāsaprot atšķirības starp pielāgoto sportu. Iesaka, ka Padome varētu akceptēt sagatavoto rezolūcijas dokumentu par iekļaujošo sportu, ko virzīt izskatīšanai Latvijas Nacionālajā sporta padomē.

**M. Dimants** attiecībā uz Darbības plāna 11.punktu iesaka organizēt tikšanos ar Latvijas Olimpiskās Komitejas Atlētu komisiju, lai identificētu, sportistu prāt, būtiskākās problēmas.

**P. Apinis** iesaka painteresēties, iespējams jau ir izstrādātas kādas anketas, kuras var izmantot par pamatu.

**S.Lazdiņa** uzsver, ka Birojam ir nepieciešams arī turpināt iepriekš veikto pētījumu, lai dati būtu salīdzināmi, uz ko **M.Dimants** informē, ka iepriekšējais pētījums tiks aktualizēts.

**M.Dimants**, atgriežoties pie Darbības plāna 5.punkta pievērš uzmanību par finansējuma iespējamo nepiešķiršanu diskvalificētiem sportistiem uz ko **E.Severs** iesaka vērsties Latvijas Pašvaldību savienībā pie atbildīgajiem par sportu, lai konsultētos, vai juridiski tas iespējams, attiecībā uz federācijām šis jautājums ir skaidrs, ka diskvalificētus sportistus nedrīkst finansēt un uzver, ka jāsaskaņo iekšējo normatīvo aktu procedūras.

**Padomes locekļi nolemj:**

● Uzdot Birojam papildināt Darbības plānu, ņemot vērā Padomes sēdē izteiktos priekšlikumus;

* Precizēto Darbības plānu atsūtīt atkārtotai saskaņošanai Padomes locekļiem.

**Protokola pielikumā:**

Precizēts Darbības plāna projekts

2**.§**

Dažādi

Tā kā Padomes sēdes darba kārtības jautājumi ir izskatīti, Padomes vadītājs sēdi pasludina par slēgtu.

Sēdi slēdz plkst. 17:00

Padomes priekšsēdētājs M. Dimants

Padomes sekretāre I. Brokāne